Disamba: Sabon tsarin karin albashin da gwamnatin Kano ta yi wa ma'aikatanta a matakai daban - daban ▷ Legit.ng
Disamba: Sabon tsarin karin albashin da gwamnatin Kano ta yi wa ma'aikatanta a matakai daban - daban
7 months ago 3820 views by Naziru Dalha Taura
Gwamnatin jihar Kano ta fara biyan ma'aikatanta sabon tsarin karin mafi karancin albashin N30,000 a karshen watan Disamba.
Gwamnatin tarayya da kungiyar kwadago ta kasa (NLC) sun amince a kan yin karin kaso 23.2% ga ma'aikatan dake mataki na 7, kaso 20% ga ma'aikatan dake mataki na 8 da kuma yin karin kaso 19% ga ma'aikatan dake mataki na 9.
Tun a ranar 18 ga watan Afrilu, 2019, shugaban kasa, Muhammadu Buhari, ya rattaba hannu a kan sabuwar dokar yin karin albashi.
Sai dai, bayan kungiyar NLC ta kammala cimma matsaya da gwamnatin tarayya, rigimar biyan sabon karin mafi karancin albashin ta koma jihohi.
Bayan jerin ganawa a tsakaninsu a kan sabon karin albashin, gwamnonin jihohi sun amince a kan cewa kowacce jiha ta je ta kara adadin da zata iya biya.
Gwamnan jihar Kano; Dakta Abdullahi Umar Ganduje
Kwamitin da gwamnatin jihar Kano ta kafa a kan karin albashi ya kammala aikinsa tare da cimma matsaya yayin zamansa na ranar 19 ga wata a kan fara biyan sabon karin albashin daga karshen watan Disamba na shekarar 2019.
DUBA WANNAN: APC: Manyan 'yan siyasa 5 da zasu iya taimakon Tinubu ya cimma burinsa a 2023
Bisa sabon tsarin biyan karin albashin, kamar yadda jaridar 'The Nation' ta wallafa, gwamnatin Kano ta amince tare da fara biyan ma'aikatanta karin albashi kamar haka; karin kaso 14% ga ma'aikatan dake kan mataki na 09, karin kaso 11% ga ma'aikatan dake kan mataki na 10, karin kaso 10% ga ma'aikatan dake kan mataki na 12, da karin kaso 9% ga ma'aikatan dake kan mataki na 13.
Sai kuma karin kaso 8% ga ma'aikatan dake kan mataki na 14 da kuma karin kaso 6% ga ma'aikatan dake kan mataki na 15 zuwa 17.
Hausa NewsJihar Kano Latest NewsKasar SaudiyaAlbashi Latest NewsAlbashin Ma Aikata Latest News
13 minutes ago 137 views
an hour ago 20217 views
15 hours ago 56436 views
an hour ago 12775 views
an hour ago 18038 views
3 hours ago 34182 views
4 hours ago 46374 views
Cikakken labarin yadda Soji su ka damke masu sata a Banki rana tsaka a Abuja